วันนี้ไปอันเตอร์ซาวมาแต่ไม่เจอตัวออ่นของเด็กแต่มีการตั้งครรภ์คืออะไรคะตอนเคลียดมากเลย
สวัสดีค่ะ ดัง,การอัลตราซาวด์ดูทารกในครรภ์ จะเห็นดังนี้1. อายุครรภ์ที่ 1-3 สัปดาห์ จะตรวจไม่พบอะไร2. อายุครรภ์ที่ 4 สัปดาห์ จะเห็นเยื่อบุผนังโพรงมดลูกที่มีความหนามากขึ้น อาจเริ่มเห็นถุงการตั้งครรภ์ (gestational sac) แต่จะยังไม่เห็นตัวอ่อนทารก3. อายุครรภ์ที่ 5 สัปดาห์ เห็นถุงการตั้งครรภ์ได้ชัดเจน เริ่มเห็นตัวอ่อนทารกซึ่งจะมีขนาดเท่าจุดของปากกา4. อายุครรภ์ที่ 6 สัปดาห์ จะเริ่มเห็นตัวอ่อนทารก ขนาดประมาณ 1/6 ถึง 1/4 นิ้ว อาจเริ่มเห็นการเต้นของหัวใจของตัวอ่อนทารกได้5. อายุครรภ์ที่ 7 สัปดาห์ เห็นทารกได้ชัดเจน ขนาดประมาณ 1/4 ถึง 1/3 นิ้ว เห็นการเต้นของหัวใจของทารกได้ชัด เริ่มเห็นส่วนของศีรษะแยกกับลำตัว6. อายุครรภ์ที่ 8 สัปดาห์เป็นต้นไป จะเห็นทารกเป็นรูปร่างที่ชัดเจน มีส่วนศีรษะ ลำตัว แขนขา ค่อยๆ พัฒนาไปเรื่อยๆ ตามอายุครรภ์ดังนั้น หากอายุครรภ์ยังไม่ถึง 6 สัปดาห์ ก็อาจจะยังไม่เห็นตัวอ่อนทารกได้ ควรรอดูไปก่อนค่ะ แต่หากอายุครรภ์มากกว่า 7 สัปดาห์ขึ้นไปแล้ว ยังไม่พบตัวอ่อนทารก น่าจะเป็นท้องลม หรือท้องหลอก (blighted ovum) ซึ่งโดยปกติ ก็จะเกิดการแท้งตามมาในที่สุดค่ะ